
OPĆINA ŽAKANJE

OPĆINSKO VIJEĆE


KLASA: 246-03/25-01/1
URBROJ: 2133-22-01-24-1
Žakanje, 19.12.2024.
Temeljem članka 18. stavka 2. Zakona o Hrvatskoj gorskoj službi spašavanja („Narodne novine“ broj 79/06 i 110/15) i članka 30. Statuta Općine Žakanje („Službeni glasnik Općine Žakanje“ broj 01/21) Općinsko vijeće Općine Žakanje na 26. sjednici održanoj 19.12.2024. godine donosi

PROGRAM JAVNIH POTREBA ZA OBAVLJANJE DJELATNOSTI 

HRVATSKE GORSKE SLUŽBE SPAŠAVANJA – STANICE KARLOVAC ZA 2025. GODINU

Članak 1.

Ovim Programom javnih potreba za obavljanje djelatnosti Hrvatske gorske službe spašavanja – stanice Karlovac za 2025. godinu (u daljnjem tekstu: Program) utvrđuju se javne potrebe za obavljanje redovne djelatnosti Hrvatske gorske službe spašavanja Stanica Karlovac (u daljnjem tekstu: Stanica) na području Općine Žakanje, kao i sredstva potrebna za njezinu realizaciju.

Članak 2.

Općina Žakanje ima interes za djelovanje stanice Hrvatske gorske službe spašavanja na području Općine Žakanje u cilju zaštite života i imovine u nepristupačnim prostorima te u izvanrednim okolnostima, kada treba primijeniti posebno znanje, opremu i kadrove koje se koriste u gorskom spašavanju.
Članak 3.

Financijska sredstva za realizaciju javne potrebe iz članka 1. ovog Programa osigurat će se u Proračunu Općine Žakanje za 2025. godinu, Program: 1018 Program organiziranja i provođenja zaštite i spašavanja, Aktivnost A101803Hrvatska gorska služba spašavanja u ukupnom iznosu od 1.500,00 eura.

Članak 4.

Financijska sredstva iz članka 3. ovog Programa koristit će se za provedbu redovitih i izvanrednih djelatnosti stanice Hrvatske gorske službe spašavanja na području Općine Žakanje prema planu kako slijedi:
	RB
	OPIS TROŠKA – AKTIVNOSTI
	IZNOS


	1.
	Razvoj tehničko-tehnološke opremljenosti i održavanje – za funkcionalno djelovanje Stanice potrebno je osigurati stalan razvoj tehničko tehnološke opremljenosti, djelatnog sustav praćenja rada, dojave i uzbunjivanja. Prvenstveno treba osigurati specijalističku i osobnu spasilačku i zaštitnu opremu, vozila, plovila i ostala prijevozna sredstva
	750,00

	2.
	Režijski i administrativni troškovi HGSS stanice Karlovac
	750,00

	
	UKUPNO
	1.500,00


Članak 5.

Nadzor nad provođenjem ovog Programa vršiti će Jedinstveni upravni odjel Općine Žakanje.

Članak 6.
Ovlašćuje se Općinski načelnik Općine Žakanje na potpisivanje ugovora s korisnikom javne potrebe iz članka 1. ovog Programa.

Članak 7.

Sredstva iz članka 1. ovog Programa uplaćuju se na žiro račun Hrvatske gospodarske službe spašavanja – Stanica Karlovac jednokratno, temeljem pismenog zahtjeva Stanice.

Članak 8.

Hrvatska gorska služba spašavanja – Stanica Karlovac dužna je Općini Žakanje podnijeti godišnje izvješće o izvršenju programa i projekata te utrošku sredstava najkasnije do 31. ožujka 2026. godine.

Članak 9.

Ovaj Program javnih potreba za obavljanje djelatnosti Hrvatske gorske službe spašavanja – stanice Karlovac za 2025. godinu objavit će se u „Službenom glasniku Općine Žakanje“, a stupa na snagu 01. siječnja 2025. godine.

PREDSJEDNICA

OPĆINSKOG VIJEĆA

Irena Hribljan

DOSTAVITI:

1. Područni ured civilne zaštite Rijeka, Služba civilne zaštite Karlovac, karlovac112@civilna-zastita.hr 

2. Hrvatska gorska služba spašavanja, Stanica Karlovac, karlovac@hgss.hr 

3. Općinski načelnik Općine Žakanje

4. Jedinstveni upravni odjel Općine Žakanje

5. Službeni glasnik Općine Žakanje

6. Dokumentacija

7. Pismohrana

